b'\n_START_ARTICLE_\nEssex (kitolovka)\n_START_PARAGRAPH_\nEssex je bilo ime ime ameri\xc5\xa1ke ladje kitolovke, ki je leta 1819 iz kraja Nantucket, Massachusetts, izplula na dve in pol-letno pot po Tihem oceanu. Ladja je bila pripravljena za lov na kite glava\xc4\x8de. 20. novembra leta 1820 je ladja zaradi udarcev kita glava\xc4\x8da potonila 3700 km stran od obale (47\xc2\xb0 jug / 118\xc2\xb0 vzhod) Ju\xc5\xbene Amerike. Dvajset mornarjev se je s tremi re\xc5\xa1ilnimi \xc4\x8dolni z nezadostnimi zalogami vode in hrane re\xc5\xa1ilo na nenaseljeni otok Henderson, dana\xc5\xa1nje britansko ozemlje oto\xc4\x8dja Pitcairn._NEWLINE_Zaradi prevelikih koli\xc4\x8din natrija v prehrani mornarjev in podhranjenosti so se za\xc4\x8dele pojavljati bolezni, kot so diareja, splo\xc5\xa1ne oslabitve, nezavest, vro\xc4\x8dice, hidropsija in primanjkovanje magnezija, ki je povzro\xc4\x8dilo bizarna in nasilna vedenjska stanja. Poleg tega so mornarji prestajali mo\xc4\x8dno abstinen\xc4\x8dno krizo zaradi zasvojenosti s tobakom. Ko jim je zmanjkalo vode, so bili primorani piti svoj urin, s\xc4\x8dasoma pa so bili prisiljeni v kanibalizem, \xc4\x8de so hoteli pre\xc5\xbeiveti. Pojedli so mornarje, ki so umrli v \xc4\x8dolnih. 5. aprila leta 1821 je bilo re\xc5\xa1enih zanjih osem pre\xc5\xbeivelih mornarjev. V tem \xc4\x8dasu jih je bilo pojedenih sedem._NEWLINE_Pre\xc5\xbeiveli prvi oficir ladje, Owen Chase, je nesre\xc4\x8do opisal v spisu\xc2\xa0\xc2\xbbThe Narrative of the Most Extraordinary and Distressing Shipwreck of the Whale-Ship Essex\xc2\xab\xc2\xa0(\xc2\xbbPripoved o najbolj nenavadnem in nesre\xc4\x8dnem brodolomu kitolovke Essex\xc2\xab). Zgodbo je kot inspiracijo pri pisanju romana Moby-Dick uporabil pisatelj Herman Melville. Spis mornarja Thomasa Nickersona je bil objavljen \xc5\xa1ele leta 1984._NEWLINE_Ladja je bila dolga 27 metrov in je izpodrivala 238 ton vode.'